മുഖ്യമന്ത്രി പറഞ്ഞത് നുണ, വീണ ജോര്ജ് മന്ത്രിയായത് പിണറായിയുടെ പെറ്റ് ആയതുകൊണ്ട്: പി സി ജോര്ജ് തിരുവനന്തപുരം: ഐ.എസില് ചേര്ന്ന മലയാളികളുടെ ലിസ്റ്റ് അടുത്തിടെ മുഖ്യമന്ത്രി പിണറായി വിജയന് പുറത്തുവിട്ടിരുന്നു. ഇതില് മുഖ്യമന്ത്രി പറഞ്ഞ കണക്കുകള് തെറ്റാണെന്ന് ജനപക്ഷം സെക്കുലര് നേതാവും മുന് എം എല് എയുമായ പി സി ജോര്ജ് ആരോപിക്കുന്നു. ഹിന്ദുക്രിസ്ത്യന് പെണ്കുട്ടികളെ കൊണ്ടുപോകുന്നത് എവിടേക്കാണ്. കല്യാണം കഴിഞ്ഞാല് ഒരു പ്രസവം നിര്ബന്ധം ആണ്. അത് കഴിഞ്ഞാല് അവരെ സിറിയയിലേക്കാണ് കൊണ്ടുപോകുന്നത്. താലിബാന് പട്ടാളക്കാര്ക്ക് ഇട്ടുകൊടുക്കുകയാണ്. എന്താണ് മുസ്ലീം പെണ്കുട്ടികളെ കൊണ്ടുപോകാത്തത്. മുസ്ലീങ്ങള് പറയുന്നത് ഇവിടെ മുസ്ലീങ്ങള് മാത്രം മതിയെന്നാണ്. എന്നാല് ആ സ്വഭാവം മാറണം. എല്ലാവരും ഒത്തൊരുമിച്ച് പോകുകയാണ് വേണ്ടത്. ഇവന്മാര് കൊണ്ട് പോയ 41 പെണ്കുട്ടികളെ തിരിച്ചുകിട്ടിയിട്ടുണ്ട്. മുഖ്യമന്ത്രി പറഞ്ഞതൊന്നുമല്ല യഥാര്ത്ഥ കണക്ക്. വിവരങ്ങള് ഞങ്ങളുടെ കൈയ്യിലുണ്ട്. അവരുട ദുരനുഭവങ്ങളുടെ വീഡിയോ പകര്ത്തിവെച്ചിട്ടുണ്ട്. അതൊന്നും ഞാന് പുറത്തുവിട്ടില്ല, പുറത്തുവിട്ടാല് കേരളത്തില് കലാപം ഉണ്ടാകും, പി സി പറയുന്നു. അതേസമയം, ആരോഗ്യമന്ത്രി വീണാ ജോര്ജിനെ വ്യക്തിഹത്യ നടത്തിയെന്ന പരാതിയെ കുറിച്ചും പി സി മറുപടി നല്കുന്നുണ്ട്. ഒരു അഭിമുഖത്തിലാണ് പി സി തന്റെ വിവാദപ്രസ്താവനയ്ക്ക് മറുപടി നല്കുന്നത്. കൊറോണയെ തുടര്ന്ന് ഇത്രയും അധികം ആളുകള് മരിക്കാനുണ്ടായതിന്റെ ഉത്തരവാദിത്വം വീണ ജോര്ജ്ജ് ഏറ്റെടുക്കണം, ഈ സ്ഥാനത്ത് ഇരിക്കാന് അവര് യോഗ്യയല്ല എന്ന് മാത്രമേ ഞാന് പറഞ്ഞുള്ളൂവെന്ന് പിസി വ്യക്തമാക്കുന്നു. പിണറായി വിജയന്റെ പെറ്റ് ആയതുകൊണ്ടാണ് വീണ ജോര്ജ് മന്ത്രിയായതെന്നും പി സി പരിഹസിച്ചു. സ്ത്രീത്വത്തെ അപമാനിച്ചതിനും സമൂഹമാധ്യമത്തില് അവഹേളിച്ചതിനുമെതിരെ ഇന്ത്യന് ശിക്ഷാ നിയമം 509 വകുപ്പ് പ്രകാരമാണ് പിസിക്കെതിരെ കേസ് എടുത്തത്. എറണാകുളം നോര്ത്ത് സ്റ്റേഷനിലാണ് കേസെടുത്തിരിക്കുന്നത്. ഹൈക്കോടതിയിലെ ഒരു അഭിഭാഷകനാണ് സംഭവത്തില് കേസ് നല്കിയത്. കേരളത്തിലെ കൊവിഡ് കേസുകള് വര്ധിച്ചുനിന്ന സാഹചര്യത്തില് ക്രൈം സ്റ്റോറി മലയാളം എന്ന എഫ് ബി പേജിന് നല്കിയ അഭിമുഖത്തിലാണ് പി സി ജോര്ജ് വീണാ ജോര്ജിനെതിരെ വിവാദ പരാമര്ശങ്ങള് നടത്തിയത്. Tags Veena George P C George pinaray vijayan shortlink